2020-2021 yillarda O‘zbekistondagi barcha qishloq va mahallalar yuqori tezlikdagi internetga ulanadi

Prezident Shavkat Mirziyoyev 28 aprel kuni «Raqamli iqtisodiyot va elektron hukumatni keng joriy etish chora-tadbirlari to‘g‘risida»gi qarorni imzoladi.
Hujjat bilan mamlakatning raqamli infratuzilmasini to‘liq modernizatsiya qilish va zamonaviy telekommunikatsiya xizmatlaridan barcha hududlarda foydalanish imkoniyatini ta'minlash vazifasi qo‘yilgan.
Buning uchun 2020-2021 yillarda barcha sog‘liqni saqlash muassasalari, maktablar va maktabgacha ta'lim tashkilotlarini, shuningdek, qishloqlar va mahallalarni yuqori tezlikdagi internet tarmog‘iga ulash hamda aloqa xizmatlari sifatini oshirish ko‘zda tutilgan.
Bundan tashqari, qarorda quyidagilar raqamli iqtisodiyot va elektron hukumatni yanada rivojlantirishning qo‘shimcha vazifalari etib belgilangan:
Qarorga muvofiq, O‘zbekiston Respublikasi Axborot texnologiyalari va kommunikatsiyalarini rivojlantirish vazirligi huzurida Elektron hukumat loyihalarini boshqarish markazi hamda Raqamli iqtisodiyot tadqiqotlari markazi davlat muassasalari tashkil etiladi.
Hujjat bilan «Davlat axborot tizimlarini yaratish va qo‘llab-quvvatlash bo‘yicha yagona integrator UZINFOCOM» MChJning ustav kapitalidagi davlat ulushi, Vazirlik tashkiliy tuzilmasidagi xo‘jalik jamiyatlarining ustav kapitalidagi davlat aksiya paketlari, «Elektron hukumat va raqamli iqtisodiyot loyihalarini boshqarish markazi» DUKning axborot tizimlari va boshqa apparat-dasturiy komplekslari Vazirlikka beg‘araz asosda o‘tkazib berilishi belgilandi.
Bundan tashqari, qarorda davlat organlari va tashkilotlari tomonidan davlat xizmatlarini ko‘rsatish jarayonida ishlatiladigan barcha axborot tizimlari va resurslarining idoralararo elektron hamkorligi faqat «Elektron hukumat» tizimining idoralararo integratsiya platformasi orqali amalga oshirilishi belgilab qo‘yildi.
AKT vazirligida agrar sohani raqamlashtirish bo‘yicha vazir o‘rinbosari lavozimi joriy etildi